Paul Traugott Meissner

**Paul Traugott Meissner** ([Medgyes](https://hu.wikipedia.org/wiki/Medgyes" \o "Medgyes), [1778](https://hu.wikipedia.org/wiki/1778). [március 23.](https://hu.wikipedia.org/wiki/M%C3%A1rcius_23.) – [Neuwaldeggen](https://hu.wikipedia.org/w/index.php?title=Neuwaldeggen&action=edit&redlink=1" \o "Neuwaldeggen (a lap nem létezik)), [1864](https://hu.wikipedia.org/wiki/1864). [július 9.](https://hu.wikipedia.org/wiki/J%C3%BAlius_9.)) [erdélyi szász](https://hu.wikipedia.org/wiki/Erd%C3%A9lyi_sz%C3%A1szok) gyógyszerész és kémikus.



Életpályája

Mivel apja, aki Medgyesen volt városi sebész, korán meghalt, a fiú nevelését mostohaapja, [Johann Wagner](https://hu.wikipedia.org/w/index.php?title=Johann_Wagner&action=edit&redlink=1) ágostai evangélikus lelkész felügyelte. Meissner középiskolai tanulmányainak bevégzése után [1793](https://hu.wikipedia.org/wiki/1793)-ban [Segesváron](https://hu.wikipedia.org/wiki/Segesv%C3%A1r) lett gyógyszerész-segéd; négy év múlva [Bécsbe](https://hu.wikipedia.org/wiki/B%C3%A9cs) ment, ahol az 1797–98-as iskolai évben Joseph Franz von Jaquin kémiai és botanikai előadásait hallgatta, azután több évig egyetemi tanulmányokat folytatott. Miután két évig provisor volt a cs. kir. sóhivatal gyógyszertárában [Ausseeban](https://hu.wikipedia.org/w/index.php?title=Aussee&action=edit&redlink=1" \o "Aussee (a lap nem létezik)), visszatért hazájába, közben Pesten megszerezte a gyógyszerészeti oklevelet. Erdélyben megérkezve, megnősült és Brassóban átvette apósa gyógyszertárának vezetését. Miután a gyógyszertár nejének, tulajdonába jutott, 1811-ben eladta és családjával Bécsben telepedett le. 1815-ben ugyanott az újonnan alapított polytechnikai intézetben adjunktus, majd a kémia tanára lett. 1845 elején saját kérésére nyugdíjazták.

Munkásságát az elméleti kémia és a fűtéstechnika területén fejtette ki. Találmányai a róla elnevezett meleg levegővel működő központi fűtés, illetve az úgynevezett "bécsi sparhert".

Művei

* Vorschläg zur Verbesserung pharmaceutischer Operationen. Wien, 1814.
* Die Aräometrie in ihrer Anwendung auf Chemie und Technik. Wien, 1816.
* Handbuch der allgemeinen und technischen Chemie. Wien, 1819–33. Öt kötet.
* Die Heitzung mit erwärmter Luft, als das wohlfeilste, bequemste und zugleich die Feuersgefahr am meisten entfernende Mittel zur Erwärmung grösserer Räume. Wien, 1821.
* System der Heilkunde aus die allgemeinsten Naturgesetzen gefolgert, 1832
* Chemische Äquivalenten- und Atomenlehre, két kötet, 1834
* Vorträge über Pyrotechnik (kéziratban maradt)
* Die Ventilation und Erwärmung der Kinderstube und des Krankenzimmers, 1852
* Beiträge zum Kenntnis der Cholera, 1864

Forrás

https://hu.wikipedia.org/wiki/Paul\_Traugott\_Meissner